Okresná prokuratúra Dolný Kubín 
Radlinského 1713/36, 026 06 Dolný Kubín 1 	

Sp. zn. : Pv 348/14/5503	Dolný Kubín, 22.6.2015
EEČ : 2-38-36-2015

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Dolný Kubín
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	Maargita XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 130,00 € 
b.	Peňažná suma určená na všeobecne prospešné účely: 65,00 € 
c.	Konkrétny adresát peňažnej sumy určenej na všeobecne prospešné účely: združenie Simach Art, Lesná 2042/15, Ružomberok 
d.	Suma odovzdaná štátu na peňažnú pomoc obetiam trestnej činnosti: 65,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-965/OO-DK-2014.
Dňa 29. 09. 2014 okolo 23.30 h prišiel do bytu na ulici XXXXX č. 2297/20-14 v Dolnom Kubíne a pod vplyvom alkoholu sa vyhrážal svojej družke XXXXX, že ju zabije, chytil ju po krk a následne ju viackrát päsťou udrel do stehna ľavej nohy, čím jej spôsobil podliatiny na ľavom stehne a hematóm IV. prsta ľavej ruky čo ju obmedzovalo v obvyklom spôsobe života po dobu 5 dní, pričom takéto konanie v nej vzbudilo dôvodnú obavu o jej život a zdravie.

Odôvodnenie: 
Poverený príslušník Obvodného oddelenia PZ  XXXXX uznesením ORP-965/OO-DK-2014 zo dňa 01. 10. 2014 vzniesol XXXXX  obvinenie za prečin nebezpečného vyhrážania podľa § 360 ods. 1, ods. 2, písm. a) Trestného zákona, ktorého sa dopustil spôsobom popísaným vo výrokovej časti tohto uznesenia. 

Zo spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinený XXXXX a poškodená XXXXX uzavreli dňa 29. 05. 2015 zmier, v rámci ktorého obvinený  vyhlásil, že spáchal skutok, za ktorý je  stíhaný.
  
Poškodená XXXXX vyhlásila, že obvinený jej skutkom nespôsobil žiadnu škodu a preto si v trestnom konaní neuplatnila žiadny nárok na jej náhradu. Vzhľadom k tomu, že obvinený nebýva už v jej domácnosti považuje jeho ospravedlnenie za dostačujúce. 

Na účet Okresnej  prokuratúry  XXXXX  zložil obvinený XXXXX peňažnú sumu vo výške 130,- €, z ktorej chce poukázať na peňažnú pomoc  obetiam trestnej činnosti peňažnú sumu vo výške 65,- € a v prospech združenie Simach Art, Lesná 2042/15, Ružomberok peňažnú sumu vo výške 65,- €. 

Táto suma je primeraná závažnosti spáchaného trestného činu.  
	
	Obvinený a poškodená s týmto spôsobom vybavenia veci vyslovili súhlas. 

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného (hľadí sa na neho akoby nebol súdne trestaný) a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol  tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marian Vagač
prokurátor